
Na temelju članka 51. Statuta Dječjeg vrtića Vlakić Martijanec, a nakon razmatranja Godišnjeg izvješća o ostvarivanju plana i programa rada Dječjeg vrtića Vlakić Martijanec u pedagoškoj godini 2025./2026. na sjednici Odgojiteljskog vijeća dana 08. rujna 2026. godine, Upravno vijeće Dječjeg vrtića Vlakić Martijanec na 27. sjednici održanoj 21. rujna 2026. godine donosi

ODLUKU

o usvajanju Godišnjeg izvješća o ostvarivanju plana i programa rada Dječjeg vrtića Vlakić Martijanec u pedagoškoj godini 2025./2026.

Članak 1.
Usvaja se Godišnje izvješće o ostvarivanju plana i programa rada Dječjeg vrtića Vlakić Martijanec u pedagoškoj godini 2025./2026., koje je sastavni dio ove Odluke.

Članak 2.
Ova Odluka stupa na snagu danom donošenja.

KLASA: 601-08/26-01/01
URBROJ: 2186-30-03-26-2
U Martijancu, 21. rujna 2026. godine

                                                              Predsjednica Upravnog vijeća

                                   __________________________


    Sanja Grković, univ. mag. oec

[bookmark: _Toc240612844]UVOD
[bookmark: _Hlk204327508][bookmark: _Hlk204326110][bookmark: _Hlk204325080][bookmark: _Hlk204325102]	Godišnje izvješće o ostvarivanju plana i programa rada Dječjeg vrtića Vlakić Martijanec u pedagoškoj godini 2025./2026. izrađeno je kao sažet i cjelovit prikaz ostvarivanja Godišnjeg plana i programa rada ustanove. Temelji se na Nacionalnom kurikulu za rani i predškolski odgoj i obrazovanje (NN 5/2015), Zakonu o predškolskom odgoju i obrazovanju (NN 10/97, 107/07, 94/13, 98/19, 57/22, 101/23, 145/23, 145/24, 146/25 i 22/26), Državnom pedagoškom standardu predškolskog odgoja i naobrazbe (NN 63/08, 90/10) te stručnim i zakonskim propisima koji uređuju djelatnost ranog i predškolskog odgoja i obrazovanja.
	U središtu svih planiranih i ostvarenih aktivnosti nalaze se dijete i njegove potrebe, prava i interesi. Kroz poticajno okruženje, uvažavanje individualnih razvojnih posebnosti, osiguranje sigurnosti, emocionalne stabilnosti i slobode izbora, dijete se promatra kao aktivni i kompetentan  sudionik vlastitog razvoja, učenja i života u zajednici.
	Izvješće obuhvaća sve ključne sastavnice djelovanja ustanove: ustrojstvo rada, materijalne uvjete rada, njegu i skrb za tjelesni rast, razvoj i zdravlje djece, odgojno-obrazovni rad, naobrazbu i usavršavanje odgojno-obrazovnih djelatnika, suradnju s roditeljima, suradnju s društvenim čimbenicima, upravljanje vrtićem te vrednovanje programa. Također uključuje izvješća stručnog tima i ravnateljice o ostvarenim zadaćama i rezultatima rada
	Cilj izvješća je prikazati razinu ostvarenosti planiranih ciljeva i aktivnosti te prepoznati područja za daljnje unapređenje kvalitete rada, oslanjajući se na timsku suradnju svih dionika vrtića – djece, roditelja, odgojitelja, stručnih suradnika, ravnateljice i lokalne zajednice. Ovakav pristup temelji se na viziji vrtića kao otvorene, refleksivne i profesionalne ustanove koja njeguje partnerstvo, uključivost i trajni razvoj.
VIZIJA DJEČJEG VRTIĆA VLAKIĆ MARTIJANEC
      	Naša vizija je poticanje cjelovitog razvoja slobodnog, samopouzdanog, snalažljivog i odgovornog djeteta koje kreativno, kritički i suradnički razmišlja, djeluje i uči. Težimo stvaranju vrtića koji je poticajno, sigurno i otvoreno mjesto u kojem dijete razvija vlastiti identitet, socijalne i emocionalne vještine, samostalnost i osjećaj pripadnosti zajednici.
MISIJA DJEČJEG VRTIĆA VLAKIĆ MARTIJANEC
	Naša je misija biti vrtić u kojem se svako dijete osjeća sigurno, sretno i prihvaćeno. To je mjesto gdje je igra temelj razvoja, a kroz nju dijete spontano istražuje, uči, izražava se i razvija sve svoje potencijale. U suradnji s obitelji i lokalnom zajednicom gradimo okruženje koje poštuje dječja prava, njeguje različitosti i stvara uvjete za zdrav i sretan rast svakog djeteta.
















1. [bookmark: _Toc240612845]USTROJSTVO RADA
	Dječji vrtić Vlakić Martijanec obavlja djelatnost ranog i predškolskog odgoja i obrazovanja u skladu s Nacionalnim kurikulom za rani i predškolski odgoj i obrazovanje, Zakonom o predškolskom odgoju i obrazovanju te Državnim pedagoškim standardom predškolskog odgoja i naobrazbe. Odgojno-obrazovni rad temelji se na pravima djeteta, razvojnim potrebama svakog pojedinog djeteta te stvaranju uvjeta za njihovo aktivno sudjelovanje i kvalitetno življenje u vrtiću.
	Osnivač ustanove je Općina Martijanec, a rad se odvija na adresi Školska ulica 3B, Martijanec. Pedagoška godina 2025./2026. započela je 1. rujna 2025., a završava 31. kolovoza 2026. godine.
	Rad vrtića organiziran je u skladu s interesima, potrebama i mogućnostima djece i njihovih obitelji. Na početku pedagoške godine, s danom 1. rujna 2025., Dječji vrtić Vlakić Martijanec započeo je s radom u okviru jedne jasličke i četiri vrtićke odgojno-obrazovne skupine. Tijekom pedagoške godine, zbog povećanih potreba za smještajem djece i proširenja prostornih kapaciteta, izvedena je nadogradnja vrtića kojom je osigurana još jedna odgojno-obrazovna soba dnevnog boravka. Po završetku radova i opremanju prostora, od 1. studenoga 2025. godine započela je s radom još jedna jaslička skupina.
	U pedagoškoj godini 2025./2026. odgojno-obrazovni rad bio je organiziran u šest odgojno-obrazovnih skupina, a svaku su skupinu vodile dvije odgojiteljice, u skladu s važećim normativima i potrebama djece.
Tablica 1. Broj i dobna struktura odgojno-obrazovnih skupina u pedagoškoj godini 2025./2026.
	DOB DJECE
	JASLICE
	VRTIĆ

	1-3 godine
	2 skupine
	

	3 godine do polaska u školu
	
	1 skupina

	4 godine do polaska u školu
	
	2 skupine

	Od 6 do 7 godina
	
	1 skupina



Tablica 2. Organizacija odgojno-obrazovnih skupina i djelatnika
	Odgojna skupina / stanje
	Broj djece
	Odgojiteljice

	Jaslička skupina 1 - Zečići                                       
	11
	Nikolina Jadanić
Valentina Zlatar

	Jaslička skupina 2 - Zvjezdice                                       
	12
	Kristina Cepanec
Ana Zadravec

	Mješovita skupina 1 - Slonići                                             
	16
	Petra Juran
Marta Međeral

	Mješovita skupina  2 - Pandice
	22
	Ana Crnković
Tatjana Vukina

	Mješovita skupina 3 - Malci
	20
	Tanja Gerić
Ivona Kolak

	Starija skupina - Mravići                                           
	26
	Anita Hadari
Kristina Marin (zamjena Zvjezdana Blatarić)

	UKUPNO
	107
	12






Tablica 3. Podaci o broju djelatnika
	Red. br.
	Naziv radnog mjesta
	Broj izvršitelja po radnom mjestu
	Stupanj stručne spreme

	1.
	Ravnateljica
	1
	VSS

	2.
	Odgojitelji
	12
	VŠS

	3.
	Spremačice
	5
	SSS

	4.
	Kuharica
	1
	SSS

	5.
	Pomoćna kuharica
	1
	SSS

	6.
	Voditeljica računovodstva
	1
	VSS

	7.
	Zdravstvena voditeljica
	1
	VŠS

	8.
	Pedagoginja
	1
	VSS


	Sve skupine provodile su redoviti 10-satni program, a uz to se provodio i:
· Kraći program predškole (250 sati) – integriran u redoviti program
· Kraći program predškole (160 sati) -za 1 polaznika
· Kraći program ranog učenja engleskog jezika – za djecu od 4 do 7 godina, 2×30 min tjedno
1.1. [bookmark: _Toc240612846][bookmark: _Hlk204083828]Organizacija rada i radno vrijeme
	Radno vrijeme vrtića bilo je organizirano radnim danom od 5:30 do 16:00 sati, s mogućnošću dežurstva do 17:00 sati, prema iskazanim potrebama roditelja. Takva organizacija omogućila je kontinuitet skrbi za djecu, fleksibilnost u dolascima i odlascima te veću dostupnost programa zaposlenim roditeljima.
	Odgojitelji su tijekom cijele godine radili u smjenama i prema unaprijed definiranim rasporedima, osiguravajući kontinuitet i stabilnost u radu svake skupine. Rad ostalih djelatnika također je bio usmjeren na optimalno funkcioniranje svih segmenata vrtićkog rada, a osobito na zadovoljenje potreba djece i roditelja.
	Tijekom ljetnih mjeseci (srpanj i kolovoz), rad vrtića organiziran je prema Planu ljetnog rada, na temelju roditeljske ankete, uz prilagodbu broja skupina i osoblja stvarnim potrebama.
1.2. [bookmark: _Toc240612847]Odgojno-obrazovni pristup
	Odgojno-obrazovni rad temeljio se na holističkom pristupu djetetu, pri čemu se dijete promatra kao aktivni sudionik vlastitog učenja, razvoja i života u vrtiću. Odgojiteljice su planirale aktivnosti u skladu s dječjim interesima, individualnim mogućnostima i aktualnim razvojnim potrebama. 
	Svaka odgojno-obrazovna skupina imala je planirane dnevne i tjedne rutine koje su uključivale igru, istraživanje, boravak na otvorenom, njegu i prehranu, s ciljem zadovoljavanja razvojnih potreba svakog djeteta. Takvim pristupom osiguravalo se poticajno, sigurno i razvojno primjereno okruženje za cjelovit razvoj djece.









2. [bookmark: _Toc240612848]MATERIJALNI UVJETI RADA
	Tijekom pedagoške godine 2025./2026. Dječji vrtić Vlakić Martijanec kontinuirano je ulagao u prostorno-materijalno okruženje s ciljem osiguravanja uvjeta za kvalitetan, poticajan i raznolik odgojno-obrazovni rad. Materijalno okruženje bilo je oblikovano prema razvojnim potrebama i interesima djece, čime se omogućavalo njihovo aktivno uključivanje u igru, istraživanje, komunikaciju i učenje.
Unutarnji prostor
	Ukupna bruto površina objekta Dječjeg vrtića Vlakić Martijanec iznosi 1.236,87 m². Od toga se za odgojno-obrazovni rad s djecom koristi 877,46 m², raspoređenih na šest soba dnevnog boravka s pripadajućim garderobama, sanitarnim čvorovima i natkrivenim terasama i zajedničkim holom. Prostori su koncipirani tako da omogućuju:
· samostalnost djece u svakodnevnim aktivnostima
· slobodan izbor materijala i aktivnosti
· stvaranje manjih skupina i individualni rad
· emocionalnu i fizičku sigurnost
	Unutarnji prostori su estetski uređeni i reflektiraju dječje iskustvo – zidovi, pano ploče i radne površine redovito su ukrašeni dječjim radovima, fotografijama i dokumentacijom procesa učenja. Namještaj je funkcionalan, stabilan, lako prenosiv, a korišteni su i elementi poput zavjesa i paravana za pregrađivanje prostora, čime se dodatno omogućava fleksibilna organizacija prostora.
	U sobama su formirani centri aktivnosti (likovni, građenja, simboličke igre, pisanja i čitanja, stolno-manipulativni, istraživački i relaksacijski) koji su redovito nadopunjavani potrošnim materijalom, neoblikovanim prirodnim i recikliranim materijalima, kao i kvalitetnom didaktikom (Nathan, Lego, Panda, Heros itd.).
Vanjski prostor
	Vanjski prostor vrtića obuhvaća 352 m² i organiziran je kao ograđeno, sigurno i raznoliko igralište, opremljeno spravama i rekvizitima primjerenim dobi djece. Djeca svakodnevno koriste igralište u jutarnjim i poslijepodnevnim satima, gdje imaju mogućnost slobodne i strukturirane igre.
	Na otvorenom prostoru djeci su na raspolaganju:
· sportski rekviziti (lopte, reketi, obruči, užad, vreće za skakanje)
· pribor za igru u pijesku i vodi
· oprema za likovne aktivnosti i istraživačke centre (povećala, posude, pincete, grabljice)
· natkrivene terase koje omogućuju boravak na svježem zraku i u lošijim vremenskim uvjetima
	Odgojitelji svakodnevno provode sigurnosnu provjeru opreme i okoliša, a tijekom ljetnih mjeseci rad se dodatno prilagođava u skladu s preporukama HZJZ-a (npr. zaštita od UV zračenja i vrućina).
2.1. [bookmark: _Toc240612849][bookmark: _Hlk204083931]Nabava opreme i materijala
	Tijekom pedagoške godine sustavno su nabavljani:
· potrošni i likovni materijali
· didaktička oprema i pomagala
· slikovnice i stručna literatura
· specijalizirani materijali za kraće programe
· namještaj i oprema za različite kutiće i centre aktivnosti
	Nabava je temeljena na zajedničkom promišljanju svih odgojitelja i stručnog tima te je bila usmjerena na funkcionalnost, trajnost i mogućnost višestruke primjene u radu s djecom različite dobi.
2.2. [bookmark: _Toc240612850]Sigurnosni standardi
	Vrtić provodi sve potrebne mjere sigurnosti i zaštite zdravlja djece:
· opasni predmeti i sredstva su izvan dohvata djece
· utičnice su zaštićene, igračke i namještaj sigurni i perivi
· prostor je redovito dezinficiran, a površine i rekviziti održavani prema sanitarnim standardima
















3. [bookmark: _Toc240612851]NJEGA I SKRB ZA TJELESNI RAST, RAZVOJ I ZDRAVLJE DJECE
	Briga o zdravlju i tjelesnom razvoju djece jedan je od temeljnih zadataka Dječjeg vrtića Vlakić Martijanec. Skrb se provodi u skladu s Programom mjera zdravstvene zaštite, higijene i pravilne prehrane djece u dječjim vrtićima, Nacionalnim kurikulom te Godišnjim planom i programom rada zdravstvene voditeljice i odgojitelja.
3.1. [bookmark: _Toc240612852]Prehrana djece
	Djeca su tijekom boravka u vrtiću uključena u sustav prehrane koji se sastoji od četiri nutritivno uravnotežena obroka: ranojutarnji obrok (zajutrak), doručak, ručak i popodnevna užina. Jelovnici su osmišljeni u skladu s načelima zdrave prehrane, uzimajući u obzir:
· dob i razvojne potrebe djece
· individualne prehrambene navike i alergije
· HACCP standarde
	U suradnji sa zdravstvenom voditeljicom i kuhinjskim osobljem, prehrana je redovito prilagođavana djeci s posebnom dijetom (npr. alergija na kravlje mlijeko i jaja). Djeca su poticana na samostalnost pri obrocima, od postavljanja i pospremanja stola do samoposluživanja količine hrane prema vlastitim potrebama.
3.2. [bookmark: _Toc240612853]Higijensko-sanitarne mjere
	Zdravstvena sigurnost djece i osoblja osigurana je svakodnevnim provođenjem higijensko-epidemioloških mjera:
· redovita dezinfekcija prostora, površina, igračaka i posteljine
· edukacija djece o pravilnoj higijeni ruku i tijela
· primjena osobne zaštitne opreme kod kuhinjskog i tehničkog osoblja
· provođenje DDD mjera (dezinfekcija, dezinsekcija i deratizacija)
	Pri pojavi zaraznih bolesti provodile su se preventivne i sanacijske mjere u suradnji sa Zavodom za javno zdravstvo Varaždinske županije.
3.3. [bookmark: _Toc240612854]Dnevni ritam i odmor
	Dnevni ritam djece bio je organiziran fleksibilno i u skladu s individualnim potrebama svake skupine:
· djeca jasličke i mlađe dobi imala su organizirani dnevni odmor (11:30 – 13:30)
· predškolska djeca koristila su vrijeme za odmor i opuštanje u mirnijim aktivnostima
· soba dnevnog boravka ujedno je bila i spavaonica za mlađu djecu; svaki je krevet imao individualnu posteljinu i higijensku zaštitu
	Odgojitelji su svakodnevno pripremali prostor za odmor i brinuli o udobnosti i higijenskim uvjetima, uz praćenje potreba za odmorom kod pojedinog djeteta.
3.4. [bookmark: _Toc240612855]Boravak na zraku i tjelesna aktivnost
	Redoviti boravak na otvorenom prostoru planiran je kao ključna aktivnost u očuvanju zdravlja i promicanju tjelesnog razvoja djece. Djeca su svakodnevno, neovisno o vremenskim uvjetima, boravila na zraku (osim u slučaju kiše, magle ili jakog vjetra), i to:
· u jutarnjim satima (9:30 – 10:45)
· u popodnevnim satima prilikom odlaska kući
	Tjelesne aktivnosti uključivale su slobodnu igru, organizirane sportske igre, šetnje i istraživačke aktivnosti u prirodi. Djeca su razvijala motoričke vještine, koordinaciju, ravnotežu, orijentaciju u prostoru i osjećaj za sigurnost. U lošijim vremenskim uvjetima tjelesne aktivnosti organizirane su u unutarnjim prostorima – holu.
3.5. [bookmark: _Hlk204084456][bookmark: _Toc240612856]Antropometrijska mjerenja

      	Antropometrijska mjerenja provedena su kod djece koja su bila prisutna u vrijeme mjerenja. U listopadu je izmjereno 99 djece, a u veljači 104 djece, od ukupno 107 upisane djece tijekom pedagoške godine.


Tablica 1. Rezultati antropometrijskih mjerenja djece u Dječjem vrtiću Vlakić Martijanec
	


S
K
U
P
I
N
A
	
Stanje uhranjenosti
	
Pothranjenost
	
Normalna težina
	
Prekomjerna težina
	
Pretilost
	Broj izmjerene djece u mjesecu
	Ukupno djece u skupini tijekom godine

	
	Mjesec mjerenja
	10.
	2.
	10.
	2.
	10.
	2.
	10.
	2.
	10.
	2.
	

	
	Zečići
	0
	0
	4
	6
	1
	1
	2
	2
	7
	9
	11

	
	Zvjezdice
	0
	0
	7
	6
	3
	4
	0
	1
	10
	11
	11

	
	Slonići
	0
	0
	13
	11
	1
	2
	2
	3
	16
	16
	16

	
	Pandice
	0
	0
	13
	15
	8
	4
	1
	3
	22
	22
	22

	
	Malci
	0
	0
	11
	12
	4
	3
	3
	5
	18
	20
	20

	
	Mravići
	0
	0
	19
	17
	3
	6
	4
	3
	26
	26
	26

	Ukupno stanje uhranjenosti djece po mjesecu
	
0
	
0
	
67
	
67
	
20
	
20
	
12
	
17
	
99
	
104
	
106



	Usporedbom rezultata mjerenja uočene su promjene u kategorijama uhranjenosti kod pojedine djece. Podaci služe za praćenje rasta i razvoja djece te planiranje zdravstveno-preventivnih aktivnosti.
3.6. [bookmark: _Toc240612857]Praćenje zdravlja i evidencija pobola

	Praćenje zdravstvenog stanja djece provodilo se kontinuirano tijekom pedagoške godine, u suradnji sa zdravstvenom voditeljicom, odgojiteljima i roditeljima. Nakon izostanka djeteta roditelji su, prema potrebi, dostavljali odgovarajuće opravdanje izostanka te obavještavali vrtić o zdravstvenom stanju djeteta i razlozima odsutnosti.

	Analizom evidentiranih izostanaka i dostupnih zdravstvenih podataka utvrđeno je da je najveći broj pobola i izostanaka zabilježen u jasličkim skupinama, osobito tijekom jesenskih mjeseci. Najčešće su se javljale blaže respiratorne infekcije gornjih dišnih putova i gastrointestinalne viroze. Veća učestalost pobola u djece rane dobi očekivana je s obzirom na prilagodbu djece na kolektiv, razvoj imunološkog sustava i češći međusobni kontakt u skupini.

	U razdoblju od rujna 2025. do kraja lipnja 2026. godine najzastupljenije su bile bolesti dišnog i probavnog sustava. Tijekom jesenskih mjeseci evidentirani su slučajevi gastrointestinalnih viroza, COVID-19, streptokoknih upala grla, bronhitisa i drugih respiratornih infekcija. Krajem pedagoške godine zabilježeni su pojedinačni slučajevi gripe u više odgojno-obrazovnih skupina.

Tijekom jesenskog i proljetnog razdoblja evidentirani su pojedinačni slučajevi ušljivosti i enterobijaze, dok su u ljetnom razdoblju u skupinama „Zečići“ i „Slonići“ zabilježeni slučajevi bolesti šaka, stopala i usta. Povremeno su se javljali i pojedinačni slučajevi RSV infekcije, impetiga, rotavirusne infekcije, bakterijskog konjunktivitisa te upale vanjskog i srednjeg uha. U svim slučajevima u kojima su tijekom boravka u vrtiću uočeni znakovi bolesti, dijete je bilo primjereno zbrinuto do dolaska roditelja, uz pravodobno informiranje roditelja i postupanje prema zdravstvenim protokolima ustanove.

	Tijekom pedagoške godine zabilježene su i lakše ozljede, poput površinskih ozljeda kože i sluznice, hematoma, oguljotina, ugriza i povremenih krvarenja iz nosa. Početkom ljeta uočena je pojačana aktivnost opnokrilaca, zbog čega je kod manjeg broja djece došlo do uboda tijekom boravka na vanjskom prostoru vrtića. U svim je navedenim situacijama pružena odgovarajuća prva pomoć, a roditelji su pravodobno obaviješteni.

	U razdoblju od 1. rujna 2025. do 30. lipnja 2026. godine evidentirano je ukupno 323 opravdanja izostanaka, odnosno ukupno 1.480 dana izostanka djece zbog bolesti ili drugih obiteljskih razloga. Podaci o učestalosti izostanaka po mjesecima prikazani su u Tablici 2.

	Najveći broj dana izostanka zabilježen je u listopadu 2025. godine, ukupno 240 dana, dok je najmanji broj dana izostanka zabilježen u veljači 2026. godine, ukupno 55 dana. Podaci pokazuju veću učestalost izostanaka tijekom jesenskog razdoblja. Djevojčice su tijekom promatranog razdoblja ukupno izostale 663 dana, a dječaci 817 dana.
Tablica 2. Učestalost izostanka  po mjesecu u pedagoškoj godini 2025./2026. g.
	MJESEC U PEDAGOŠKOJ GODINI
	 BROJ DANA IZOSTANKA DJEČAKA
	 BROJ DANA IZOSTANKA DJEVOJČICA
	UKUPNI BROJ DANA IZOSTANKA

	9.
	68
	54
	122

	10.
	115
	125
	240

	11.
	77
	71
	148

	12.
	120
	73
	193

	1.
	54
	35
	89

	2.
	33
	22
	55

	3.
	69
	24
	93

	4.
	75
	130
	205

	5.
	87
	84
	171

	6.
	119
	45
	164

	UKUPNO IZOSTANKA U PEDAGOŠKOJ GODINI
	
817
	
663
	
1480



3.7. [bookmark: _Toc240612858]Zdravstveni odgoj

            Kroz pedagošku godinu s djecom je održan niz edukacija i radionica. Godinu smo započeli s edukacijom prve pomoći čime su djeca naučila osnove pristupanja unesrećenom prijatelju, kako zbrinuti manje ozljede, te broj i razliku između žurnih službi. Povodom Svjetskog dana pranja ruku smo ponovili već naučenu tehniku pravilnog pranja ruku i poboljšali izvedbu da bi ruke bile što čišće, a djeca što zdravija. 
	Uključili smo se u projekt o osvješćivanju najčešćih sijela raka u RH „Mama budi zdrava“ s ciljem prevencije raka dojke i „Brkati studeni“ za prevenciju raka prostate kako bi preko djece potaknuli roditelje da više pažnje obraćaju na svoje zdravlje. Održana je edukacija s temom „Moje tijelo“ kojom smo pojasnili dijelove tijela i način na koji naše tijelo radi. Dotakli smo se i teme održavanja osobne higijene i stjecanja kulturno - higijenskih navika čime smo potaknuli i osamostaljivanje djece. Povodom Svjetskog dana šećerne bolesti stavili smo naglasak na stjecanje pravilnih prehrambenih navika. Empatičnost i formiranje pozitivnih stavova o različitosti među ljudima ojačali smo povodom Međunarodnog dana osoba s invaliditetom.
 	Svjetskim danom oralnog zdravlja održana je edukacija o pranju zuba čime je ukazana potreba pravilnog i redovitog pranja zuba i dobrobiti održavanja oralne higijene u dječjoj dobi. Također smo posjetili ordinaciju dentalne medicine dr. med. dent. Natalije Dabo - Samobor gdje su djeca dobila priliku sjesti na stolicu i ojačati hrabrost za daljnje susrete u ordinaciji. Povodom Tjedna zdravlja u vrtiću provodili smo aktivnosti s naglaskom na očuvanje mentalnog zdravlja.
[bookmark: _Hlk202770081] 	Održana je edukacija kuhinjskog osoblja u svezi osiguranja higijenskih uvjeta u kuhinji i održavanja osobne higijene na poslu. Na mjesečnoj razini zajedno s kuhinjskim osobljem su se izrađivali jelovnici tijekom cijele godine.
	Održana je edukacija odgojiteljica o postupcima pružanja prve pomoći i postupanju prema individualnim zdravstvenim potrebama djece, uključujući postupanje u skladu s liječničkim uputama i protokolima ustanove.
[bookmark: _Hlk202770208]	Roditelji su educirani putem roditeljskih sastanaka, prema potrebi s individualnim konzultacijama, te su kontinuirano obavještavani putem letaka o aktualnim bolestima u skupini. Također su redovito obavještavani s letcima o važnosti pranja zuba, tjelesne aktivnosti, štetnosti pušenja, preporukama za zaštitu od velikih vrućina sve s ciljem unaprjeđenja i poboljšanja zdravlja djece i usvajanja zdravih navika i na kućnoj razini. Roditelji djece kod kojih se je tijekom godine uočila neka zdravstvena poteškoća su kontaktirani i upućeni na daljnje zbrinjavanje unutar zdravstvenog sustava. Također je i godišnjom provjerom procijepljenosti dati naglasak na važnost procjepljivanja, pravovremenog dojavljivanja bolesti u vrtić kao i važnost obaveznog upozorenja na eventualnu promjenu djetetovog razvojnog ili zdravstvenog stanja. Roditelji novoupisane djece su putem inicijalnog roditeljskog sastanka obaviješteni o adaptaciji djece u vrtiću i osnovnim smjernicama kako bi boravak djece u vrtiću prošao što ugodnije. 



4. [bookmark: _Toc240612859]ODGOJNO – OBRAZOVNI RAD

4.1. [bookmark: _Toc240612860]Redovni 10-satni program
	Odgojno-obrazovni rad Dječjeg vrtića Vlakić Martijanec tijekom pedagoške godine 2025./2026. temeljen je na principima Nacionalnog kurikula za rani i predškolski odgoj i obrazovanje u kojem je dijete aktivni, kompetentni i kreativni sudionik vlastitog razvoja, učenja i rasta.
	U fokusu našeg kurikula su:
· individualne potrebe i razvojne mogućnosti svakog djeteta
· sigurno, poticajno i inkluzivno okruženje
· igra kao temeljni način učenja i razvoja
· suradnički odnos odgojitelja, djece i roditelja
Struktura skupina i programi
	Odgojno-obrazovni rad provodio se u okviru redovitog 10-satnog programa, organiziranog u 6 odgojnih skupina:
· Jaslička skupina „Zečići“ (1–3 godine)
· Jaslička skupina „Zvjezdice“ (1-3 godine)
· Mješovita skupina „Slonići“ (3 godine do škole)
· Mješovita skupina „Pandice“ (4 godine do škole)
· Mješovita skupina „Malci“ (4 godine do škole)
· Starija skupina „Mravići“ (6–7 godina)
	Svim skupinama su u radu sudjelovala po dva odgojitelja, koji su planirali, provodili i dokumentirali aktivnosti u skladu s interesima i razvojnim fazama djece.
	Načela rada
	Odgojno-obrazovni rad zasnivao se na:
· igri i iskustvenom učenju (istraživanje, promatranje, zaključivanje)
· razvojno primjerenim aktivnostima, koje potiču kognitivni, socio-emocionalni, motorički i komunikacijski razvoj
· projektima i tematskim cjelinama utemeljenim na dječjim pitanjima i inicijativama
· interakciji, suradnji i zajedničkom odlučivanju
· poštivanju različitosti i inkluzivnosti
	Odgojitelji su kroz pedagoško promišljanje i refleksiju kontinuirano prilagođavali sadržaje i pristupe u radu, dokumentirali proces učenja te vrednovali postignuća djece.
	Organizacija prostora i aktivnosti
	Prostor dnevnog boravka oblikovan je tako da potakne dječju samostalnost, istraživanje i međusobnu suradnju. Kroz raznovrsne centre aktivnosti (likovni, dramski, građenja, simboličke igre, početnog čitanja i pisanja, znanstveni, glazbeni...) djeca su imala mogućnost slobodnog izbora i aktivnog sudjelovanja.
	Aktivnosti su uključivale:
· svakodnevni boravak na zraku
· tjelovježbu i motoričke igre
· izražavanje kroz likovne, glazbene i govorne aktivnosti
· simboličku igru i dramske improvizacije
· istraživačke i STEM aktivnosti
· razvijanje predčitalačkih i predmatematičkih vještina
· radionice socijalnih i emocionalnih vještina
	Posebna pažnja bila je usmjerena na osobnu, emocionalnu i socijalnu sigurnost djeteta, kao i razvoj odnosa među djecom, uz poticanje empatije, zajedništva i poštovanja.
	Dokumentiranje i praćenje razvoja
	Odgojitelji su tijekom cijele godine:
· dokumentirali aktivnosti u pedagoškoj dokumentaciji (pisano, foto i video zapisima)
· pratili napredak i potrebe djece kroz bilješke i individualne mape
· sudjelovali u redovitim timskim sastancima i refleksijama
	Temeljem prikupljenih uvida, planirane su prilagodbe aktivnosti, organizacije prostora i suradničkih odnosa unutar skupina.
	Obilježavanje blagdana i važnih datuma
	Tijekom godine obilježeni su važni datumi, državni praznici i blagdani (Dan vrtića, Sv. Nikola, Božić, Maškare, Dan očeva, Uskrs, Dan planeta Zemlje, Majčin dan, završne svečanosti). Aktivnosti su bile integrirane u svakodnevni rad, a obilježavanje događaja je bilo djetetu blisko, kreativno i nenametljivo.
	Sva događanja popraćena su izložbama, foto-dokumentacijom i plakatima, uz aktivno uključivanje roditelja.
4.2. [bookmark: _Toc240612861]Program Predškole
	Program predškole tijekom pedagoške godine 2025./2026. provodio se kao integrirani dio redovitog 10-satnog programa za 32 djece u godini prije polaska u osnovnu školu, u skladu sa Zakonom o predškolskom odgoju i obrazovanju i Pravilnikom o sadržaju i trajanju programa predškole (NN 107/14). Paralelno s tim, za jedno dijete predškolske dobi organiziran je i kraći program predškole u ukupnom trajanju od 160 sati, sukladno propisanim smjernicama.
	Cilj programa predškole bio je:
· osigurati kontinuitet u razvoju djetetovih kompetencija za polazak u osnovnu školu
· poticati razvoj samopouzdanja, samostalnosti, suradnje i odgovornosti
· jačati komunikacijske, socio-emocionalne i predčitalačke vještine
	Sadržaji programa bili su razvojno primjereni, usmjereni na igru, iskustveno učenje, simboličku i kreativnu aktivnost te poticanje motivacije za učenje. Djeca su sudjelovala u aktivnostima koje razvijaju:
· predmatematičke vještine
· grafomotoriku i orijentaciju na papiru
· fonološku svjesnost
· pažnju, pamćenje, klasifikaciju i logičko razmišljanje
· osjećaj pripadnosti skupini i odgovornost za zajedničke zadatke
	Aktivnosti su se odvijale individualno, u malim skupinama i skupno, uvažavajući različite stilove učenja i interese djece.
	Odgojitelji su pratili napredak djece kroz pedagoško promatranje i bilješke, te o uočenim potrebama obavještavali roditelje. Suradnja s roditeljima bila je intenzivna kroz sastanke, individualne konzultacije i zajedničke aktivnosti.
4.3. [bookmark: _Toc240612862]Kraći program ranog učenja engleskog jezika
	Kraći program ranog učenja engleskog jezika provodio se tijekom pedagoške godine 2025./2026., od listopada 2025. do svibnja 2026. godine. Program je bio organiziran za djecu uključenu u redoviti program vrtića, u dvije odgojno-obrazovne skupine: skupinu djece u četvrtoj i petoj godini života, koju je pohađalo 13 djece, te skupinu djece u šestoj i sedmoj godini života, koju je pohađalo 14 djece.
	Program se provodio dva puta tjedno, četvrtkom i petkom, u ukupnom trajanju od 60 minuta tjedno. Raspored provedbe usklađen je s organizacijom redovitog programa vrtića i potrebama djece, tako da nije narušavao dnevni ritam, redovite aktivnosti, odmor ni vrijeme obroka u odgojno-obrazovnim skupinama.
	Program su provodile dvije odgojiteljice educirane za provođenje kraćeg programa ranog učenja engleskog jezika. U radu su primjenjivale razvojno primjerene, djetetu bliske i poticajne metode, u skladu s interesima, mogućnostima i dobi djece.
Aktivnosti su se ostvarivale kroz:
· govorne igre, pjesme i brojalice
· simboličku igru, dramatizaciju i igre uloga
· likovno izražavanje, pokret i glazbene aktivnosti
· slušanje, razumijevanje i izvršavanje jednostavnih uputa na engleskom jeziku
· svakodnevne komunikacijske situacije i tematske aktivnosti.
	Cilj programa bio je razvijati pozitivan odnos djece prema stranome jeziku te poticati spontano usvajanje osnovnih riječi, izraza i komunikacijskih obrazaca na engleskom jeziku. Poseban naglasak stavljen je na razumijevanje slušanoga, razvoj komunikacijskih vještina te izražavanje verbalnim i neverbalnim putem.
	U radu su se koristila raznovrsna vizualna i auditivna pomagala, poput slikovnica, ilustriranih kartica, igračaka, glazbe i prigodnih didaktičkih materijala. Pristup je bio situacijski, tematski i iskustven, uz stvaranje sigurnog, vedrog i motivirajućeg ozračja za učenje.
4.4. [bookmark: _Toc240612863]Projekti

4.4.1. [bookmark: _Toc240612864]PROJEKT „NOGOMET“
Sudionici: starija odgojno-obrazovna skupina „Mravići“ (djeca u dobi od 6 do 7 godina)
Odgojiteljice: Kristina Marin i Anita Hadari
Razdoblje provedbe: od rujna do prosinca 2025. godine
Cilj projekta: Proširiti dječja znanja o nogometu kao sportu, poticati razvoj motoričkih sposobnosti, osobito koordinacije, ravnoteže, brzine i preciznosti, te razvijati vrijednosti fair-playa, samostalnosti, timskoga rada i međusobne suradnje.
Razvijane kompetencije: komunikacija na materinskom jeziku, matematička i prirodoslovna kompetencija, kompetencija učiti kako učiti, socijalna i građanska kompetencija te kulturna svijest i izražavanje.
Tijek i sadržaji projekta
	Projekt je nastao na temelju neposrednog interesa djece za nogomet i njihovih spontanih inicijativa tijekom svakodnevne igre. Iskustva djece koja su pohađala nogometne treninge u lokalnim klubovima prenosila su se u skupinu, potičući razgovore, simboličku igru i zajedničko dogovaranje. Djeca su samostalno organizirala nogometne igre, dogovarala pravila, birala ekipe te preuzimala uloge igrača, vratara i sudaca.
	Kako bi se dodatno podržao dječji interes, za vanjski prostor nabavljeni su nogometni golovi. Djeca su aktivno sudjelovala u njihovu sastavljanju prateći slikovne upute, surađujući i zajednički rješavajući praktične zadatke. Time su razvijala logičko mišljenje, prostornu percepciju, preciznost, ustrajnost i osjećaj osobne kompetentnosti.
	Tijekom svakodnevnih boravaka na otvorenom te kroz organizirane aktivnosti tjelesne i zdravstvene kulture djeca su uvježbavala osnovne elemente nogometne igre: vođenje lopte, dodavanje, primanje lopte i gađanje gola. Kroz slobodnu i usmjerenu igru na dvorištu, kao i kroz aktivnosti u sobi dnevnog boravka, uključujući stolni nogomet, razvijala su grubu i finu motoriku, koordinaciju oko–ruka, koncentraciju, brzinu reakcije i prostornu orijentaciju.
	Posebna je pozornost posvećena osvješćivanju važnosti redovite tjelesne aktivnosti za zdravlje i dobrobit djece. Suradnja, dogovaranje i međusobno usklađivanje pokreta dodatno su se poticali kroz pokretne igre, primjerice kroz igru „Nogomet na plahti“, u kojoj je uspješnost skupine ovisila o zajedničkom ritmu, komunikaciji i timskom djelovanju.
	Interes djece za nogometnu opremu, osobito za kopačke i dresove, iskorišten je za poticanje samostalnosti i razvoj životno-praktičnih vještina. Djeca su uvježbavala vezanje vezica, samostalno odijevanje i svlačenje za boravak na otvorenom, pravilno slaganje odjeće te brigu o osobnim stvarima. Kroz navedene aktivnosti razvijala su strpljenje, ustrajnost, odgovornost i samopouzdanje.
	Tema nogometa povezivala se s različitim područjima dječjeg učenja. Kroz tematske radne listiće, labirinte, prebrojavanje i uspoređivanje količina lopti djeca su razvijala predmatematičke vještine, koncentraciju i sposobnost rješavanja problema. U konstrukcijskim aktivnostima planirala su i gradila stadione, tribine, parkirališta i svlačionice od LEGO kocaka i neoblikovanoga materijala. Izrađene konstrukcije postale su poticaj za daljnju simboličku igru i zajedničko osmišljavanje različitih situacija povezanih s nogometom.
	Jezično-govorne i predčitalačke vještine razvijane su slušanjem priča i slikopriča o sportu, razgovorima o pravilima nogometne igre i ulozi pojedinih sudionika te izradom zajedničkog plakata „Nogomet“. Djeca su pritom proširivala rječnik, opisivala vlastita iskustva, izražavala mišljenja i razvijala komunikacijske vještine.
	Djeca su svoja iskustva i doživljaje izražavala kroz različite likovne i kreativne aktivnosti. Slikala su tematske motive temperama, promatrala i prikazivala uzorke na nogometnoj lopti, rezala motive škaricama te izrađivala plakate i dekoracije. U osmišljavanje navijačkih koreografija, pokreta i nastupa ravnopravno su se uključivale djevojčice i dječaci, čime se poticalo zajedništvo, kreativnost i uvažavanje međusobnih interesa.
	Interes djece za hrvatsku nogometnu reprezentaciju, prepoznavanje igrača, sakupljanje sličica i albuma proširio je projekt na temu „Države i zastave svijeta“. Djeca su istraživala globus, atlase, magnetske slagalice i druge dostupne izvore informacija. Uspoređivala su oblike pojedinih država, osobito Republike Hrvatske, prepoznavala i izrađivala zastave različitim likovnim tehnikama i LEGO kockama te svoja znanja provjeravala kroz kviz „Zastave svijeta“.
Evaluacija i završnica projekta
	Kao završnica projekta, djeca skupine „Mravići“ sudjelovala su na dječjim olimpijadama, pri čemu su pokazala razvijene motoričke vještine, ustrajnost, timski duh i poštivanje načela fair-playa.
	Na Dječjoj olimpijadi u Varaždinu skupina je osvojila ekipno treće mjesto i brončanu medalju. Na Dječjoj olimpijadi u Jalžabetu djeca su u nogometnoj kategoriji osvojila prvo mjesto, dok je Dječji vrtić Vlakić Martijanec osvojio prvo mjesto u ukupnom poretku svih sudionika natjecanja.
Zaključak
	Projekt „Nogomet“ pokazao je vrijednost integriranoga planiranja koje polazi od dječjih interesa i inicijativa. Početni interes za sportsku igru postupno se razvio u cjelovit istraživački proces koji je povezao tjelesni i motorički razvoj, jezično-govorne i predmatematičke vještine, kreativno izražavanje, razvoj samostalnosti te socijalno-emocionalne kompetencije.
	Djeca su kroz igru, suradnju, istraživanje i praktično iskustvo razvijala motoričke, kognitivne, socijalne i emocionalne sposobnosti, učila poštovati pravila, prihvaćati uspjeh i neuspjeh te graditi osjećaj pripadnosti skupini. Projekt je djeci pružio priliku za iskazivanje vlastitih sposobnosti, jačanje samopouzdanja, ponosa i zajedništva.
4.4.2. [bookmark: _Toc240612865]PROJEKT „ŽIVOTINJE”
Sudionici: mješovita odgojno-obrazovna skupina „Pandice“
Odgojiteljice: Ana Crnković i Tatjana Vukina
Razdoblje provedbe: od rujna 2025. do lipnja 2026. godine
Cilj projekta: Proširivati dječja znanja o različitim vrstama životinja, njihovim staništima i načinu života, poticati istraživačku znatiželju, razvoj govora, mašte i kreativnosti te razvijati empatiju, odgovornost i pozitivan odnos prema živim bićima i prirodi.
Očekivani ishodi: Djeca prepoznaju i imenuju različite životinje i kukce, razlikuju osnovna staništa i obilježja pojedinih životinja, pokazuju brigu i empatiju prema živim bićima, surađuju s vršnjacima te se kreativno izražavaju različitim likovnim, govornim, glazbenim i pokretnim aktivnostima.
Tijek i sadržaji projekta
	Projekt je nastao spontano, prateći izražen interes djece za živi svijet i životinje. Početni poticaj bila je aktivnost djeteta koje je u skupinu donijelo figurice životinja, što je pobudilo interes ostale djece za imenovanje, razvrstavanje i istraživanje životinja. Odgojiteljice su prepoznale dječju inicijativu te oblikovale projekt koji se temeljio na učenju kroz igru, neposredno iskustvo, istraživanje, pokret, pjesmu, razgovor i likovno izražavanje.
	Tijekom svakodnevnog boravka na otvorenom djeca su istraživala životinje i kukce koje su susretala u neposrednoj okolini vrtića. Promatrala su mrave, pauke, gliste i druge male životinje, postavljala pitanja o njihovu izgledu, kretanju, staništu i prehrani te iznosila vlastite pretpostavke. Razgovori su se usmjeravali pitanjima poput: „Gdje žive?“, „Što jedu?“, „Kako se kreću?“ i „Imaju li svi kukci krila?“. Na taj su se način poticali dječja znatiželja, opažanje, zaključivanje i razvoj govornoga izražavanja.
	Posebno zanimanje djeca su pokazala za gliste, koje su pronalazila ispod panjeva, u zemlji i na vlažnim površinama nakon kiše. Djeca su ih promatrala s interesom i poštovanjem te istraživala njihovo kretanje i stanište. Doživljaji i spoznaje stečeni tijekom boravka na otvorenom prenosili su se u sobu dnevnog boravka kroz razgovor, crteže, modeliranje i različite likovne aktivnosti.
	Kroz tematsku cjelinu „Jesen“ djeca su istraživala šumske životinje, njihova staništa, prehranu, kretanje i glasanje. Pritom su proširivala znanja o životinjama koje žive u šumi te su učila uočavati povezanost životinja s prirodnim okruženjem i promjenama godišnjih doba.
	Interes djece proširio se i na domaće životinje. Kroz razgovor, slikovnice, igre razvrstavanja i promatranje dostupnih materijala djeca su razlikovala pojedine vrste životinja, primjerice patku i gusku, ponija i magarca, te istraživala porijeklo pojedinih namirnica poput mlijeka. Dječja pitanja, pretpostavke i početne zablude bile su poticaj za daljnje zajedničko istraživanje i usvajanje novih spoznaja.
	Prostorno-materijalno okruženje skupine kontinuirano je obogaćivano u suradnji s roditeljima. U sobi dnevnog boravka oblikovan je centar „Veterinarska stanica“, opremljen primjerenim priborom, odjećom, materijalima i didaktičkim poticajima. Centar je djeci omogućio simboličku igru uloga veterinara, vlasnika životinja i pomagača, tijekom koje su razvijala govor, maštu, socijalne vještine i sposobnost dogovaranja.
	Roditelji su se uključivali donošenjem materijala, fotografija kućnih ljubimaca i drugih poticaja povezanih s temom projekta. Posebno iskustvo za djecu bio je posjet roditelja veterinara, koji je u skupinu doveo zečiće. Djeca su imala priliku iz neposredne blizine promatrati životinje, postavljati pitanja, učiti o njihovim potrebama te sudjelovati u primjerenim oblicima brige i hranjenja. Kroz svakodnevnu skrb o zečićima djeca su razvijala odgovornost, pažnju, nježnost i empatiju prema živim bićima.
	Projekt se ostvarivao kroz različita područja dječjega razvoja. Prepričavanjem priča, čitanjem slikovnica, dramatizacijama i postavljanjem pitanja gostu stručnjaku djeca su bogatila rječnik, razvijala govor i sposobnost verbalnog izražavanja. Zajednička briga o životinjama, suradnja u manjim skupinama i dijeljenje materijala poticali su razvoj socio-emocionalnih kompetencija, međusobnog uvažavanja i vršnjačkog zajedništva.
	Kroz pokretne igre, oponašanje kretanja i glasanja pojedinih životinja, likovno izražavanje, modeliranje i izradu različitih životinjskih motiva djeca su razvijala grubu i finu motoriku, koordinaciju pokreta, kreativnost i estetsko izražavanje.
Zaključak i evaluacija projekta
	Projekt „Životinje“ uspješno je ostvario postavljene ciljeve i pružio djeci brojne prilike za učenje kroz neposredno iskustvo, istraživanje i igru. Djeca su proširila znanja o životinjskom svijetu, različitim staništima i osnovnim obilježjima životinja te su razvijala sposobnost opažanja, postavljanja pitanja i zajedničkog pronalaženja odgovora.
	Projekt je osobito pridonio razvoju odgovornosti, empatije i ekološke svijesti djece. Neposredan kontakt sa živim bićima, uz jasna pravila sigurnog i pažljivog ophođenja, potaknuo je djecu na razvoj brižnog odnosa prema životinjama i prirodi. Kroz zajedničke aktivnosti jačale su se socijalne veze unutar skupine, samostalnost, komunikacijske vještine i spremnost na suradnju, čime su stvoreni kvalitetni temelji za daljnje istraživanje prirode i živoga svijeta.
4.4.3. [bookmark: _Toc240612866]PROJEKT „SVEMIR“
Sudionici: mješovita odgojno-obrazovna skupina „Malci“ (djeca u dobi od 4 do 6 godina)
Odgojiteljice: Tanja Gerić i Ivona Kolak
Razdoblje provedbe: od 16. siječnja do 9. ožujka 2026. godine
Cilj projekta: Potaknuti cjeloviti razvoj djece kroz integrirani STEM pristup istraživanju svemira, s naglaskom na razvoj znatiželje, kritičkog promišljanja, istraživačkih vještina, digitalne i tehnološke pismenosti, inicijativnosti, kreativnosti i suradničkog učenja.
Razvijane ključne kompetencije: komunikacija na materinskom jeziku, kompetencija učiti kako učiti, matematička i prirodoslovna kompetencija, digitalna kompetencija, inicijativnost i poduzetnost, socijalna i građanska kompetencija te kulturna svijest i izražavanje.
Tijek i sadržaj projekta
	Projekt je proizašao iz interesa djece za svemir, planete, Mjesec, rakete i život izvan planeta Zemlje. Odgojiteljice su dječja pitanja, pretpostavke i istraživačku znatiželju iskoristile kao poticaj za oblikovanje raznovrsnog i integriranog projekta. Aktivnosti su se temeljile na učenju kroz igru, praktičan rad, pokuse, istraživanje, promatranje, suradnju i kreativno izražavanje.
	Istraživanje svemira započelo je prirodoslovnim i senzornim aktivnostima. Djeca su uz pomoć svjetlećeg stola, aluminijske folije i brašna simulirala površinu Mjeseca te istraživala nastanak i izgled mjesečevih kratera. Kroz praktičan rad razvijala su sposobnost opažanja, uspoređivanja, postavljanja pitanja i iznošenja vlastitih pretpostavki.
	U suradnji s roditeljima prikupljeni su materijali za izvođenje jednostavnih pokusa. Miješanjem ulja, vode i šljokica djeca su stvarala „svemirske uzorke“, promatrala međusobno ponašanje tekućina i uočavala osnovne fizikalne pojave. Aktivnosti su poticale istraživački pristup, razvoj logičkog zaključivanja i razumijevanje promjena koje nastaju tijekom pokusa.
	Djeca su zajednički izrađivala trodimenzionalnu maketu Sunčeva sustava oblikovanjem i oslikavanjem kuglica od stiropora. Kroz razgovor, promatranje slikovnih materijala i rad na maketi upoznavala su osnovne pojmove povezane sa svemirom, poput planeta, Sunca, Mjeseca, orbite, gravitacije, teleskopa i Marsova rovera. Povezivanjem točaka izrađivala su prikaze sazviježđa, pri čemu su razvijala finu motoriku, vizualnu percepciju, prostornu orijentaciju i predmatematičke vještine.
	Soba dnevnog boravka obogaćena je tehnološkim kutkom s nefunkcionalnim i sigurnim tehnološkim uređajima, poput starih tipkovnica, telefona i slušalica. Stolić za alat prenamijenjen je u „laboratorij za istraživanje svemirskih uzoraka“, čime je stvoreno poticajno okruženje za istraživačku i simboličku igru. Djeca su u centru osmišljavala uloge, postavljala zadatke i koristila dostupne materijale za zamišljena svemirska istraživanja.
	U aktivnostima ranog programiranja djeca su upravljala edukativnim robotom Bee-Botom. Planirala su smjer i broj koraka koje robot treba napraviti, provjeravala vlastita rješenja te mijenjala upute kada rezultat nije bio očekivan. Na taj su način razvijala prostornu orijentaciju, sposobnost planiranja, logičko i algoritamsko razmišljanje, suradnju i ustrajnost u rješavanju problema.
	U svrhu razvoja medijske pismenosti korišteni su edukativni videozapisi i drugi primjereni multimedijski sadržaji. Gledanje animiranog filma Wall-E poslužilo je kao poticaj za razgovor o očuvanju planeta Zemlje, odgovornom odnosu prema okolišu, posljedicama ljudskog djelovanja i važnosti brige za zajednički životni prostor.
	Velik dio projekta odnosio se na samostalnu izradu didaktičkih materijala i funkcionalnih rekvizita za igru. Djeca su prikupljala plastične čepove te ih prenamjenjivala u upravljačke gumbe, instrumente i druge dijelove svemirske stanice. Od ambalažnog i neoblikovanog materijala, folije, krep-papira, tuljaka i čupave žice izrađivala su rakete, svemirske stanice, modele „Svemiraca sa srcima“ i zaštitne maske astronauta. Takve su aktivnosti poticale ekološku svijest, kreativnost, inicijativnost, poduzetnost i razvoj fine motorike.
	Konstrukcijskim aktivnostima djeca su izrađivala satelite od LEGO kocaka, slagala magnetske konstrukcije i osmišljavala različite modele povezane sa svemirom. Grafomotoričke vještine razvijala su kroz spajanje brojeva, rješavanje svemirskih labirinata, rezanje i lijepljenje planeta te slaganje raketa od geometrijskih oblika. Aktivnosti su pridonijele razvoju koncentracije, preciznosti, koordinacije oko–ruka i razumijevanja odnosa oblika u prostoru.
	Za bogaćenje rječnika i razvoj predčitalačkih vještina korišten je bogat izbor dječje i enciklopedijske literature o svemiru. Djeca su slušala priče, promatrala ilustracije, postavljala pitanja i tražila odgovore u enciklopedijama. Učila su selektivno pronalaziti fotografije i osnovne podatke koji su im bili potrebni za daljnje oblikovanje svemirskog centra, čime su razvijala kompetenciju učiti kako učiti.
	Kroz simboličku igru djeca su preuzimala uloge astronauta, znanstvenika, istraživača i članova svemirske posade. Dogovarala su pravila igre, planirala zajedničke aktivnosti, pregovarala o podjeli uloga te razvijala komunikacijske i socio-emocionalne vještine. Društvenim igrama, poput „Svemirskog domina“, „Svemirskog memoryja“, „Svemirskog putovanja“ i „Svemirske avanture“, razvijala su sposobnost brojanja, prepoznavanja brojeva, vizualnu percepciju, pamćenje, poštivanje pravila i toleranciju na pobjedu i poraz.
	Djeca su aktivno sudjelovala i u estetskom oblikovanju prostora sobe dnevnog boravka. Izrezivala su, lijepila i raspoređivala zvijezde, planete i druge svemirske motive na tkanine, papir i panoe. Uređenjem prostora u tematski „svemirski“ ambijent razvijala su osjećaj pripadnosti, kreativno izražavanje, kulturnu svijest i odgovornost za zajedničko okruženje.
Zaključak i evaluacija projekta
	Projekt „Svemir“ pokazao je vrijednost integriranog STEM pristupa u ranom i predškolskom odgoju i obrazovanju. Polazeći od interesa djece, osmišljeno je poticajno okruženje koje je omogućilo povezivanje prirodoslovnih, matematičkih, tehnoloških, jezično-govornih, umjetničkih i socio-emocionalnih sadržaja.
	Djeca su kroz pokuse, istraživanje, uporabu edukativnog robota Bee-Bota, rad s enciklopedijama, recikliranje materijala i simboličku igru aktivno sudjelovala u stvaranju vlastitog okruženja za učenje. Razvijala su samostalnost, kritičko promišljanje, kreativnost, istraživački duh, digitalne vještine i sposobnost timske suradnje.
	Provedene aktivnosti omogućile su ostvarivanje postavljenih ciljeva projekta te su kod djece dodatno potaknule interes za znanost, tehnologiju, istraživanje prirode i odgovoran odnos prema okolišu.
4.4.4. [bookmark: _Toc240612867]PROJEKT „VOZILA“
Sudionici: mlađa odgojno-obrazovna skupina „Slonići“ (djeca u dobi od 2 do 3 godine)
Odgojiteljice: Marta Međeral i Petra Juran
Razdoblje provedbe: od siječnja do lipnja 2026. godine
Cilj projekta: Potaknuti dječju znatiželju i interes za različita prijevozna sredstva kroz igru, istraživanje i neposredna iskustva. Projekt je bio usmjeren na razvoj govora i bogaćenje rječnika, jačanje fine i grube motorike, poticanje socijalne interakcije te postupno usvajanje osnovnih spoznaja o prometu i neposrednoj okolini.
Razvijana područja razvoja i očekivani ishodi: Razvoj govora i komunikacije kroz imenovanje vozila i oponašanje njihovih zvukova, spoznajni razvoj kroz prepoznavanje i jednostavno razvrstavanje vozila, razvoj fine i grube motorike kroz manipulaciju modelima vozila i pokretne aktivnosti, razvoj socio-emocionalnih vještina kroz suradnju i dijeljenje materijala te upoznavanje osnovnih oblika sigurnog ponašanja u prometu.
Tijek i sadržaji projekta
	Projekt je nastao iz izraženog interesa djece za automobile, građevinska vozila i druga prijevozna sredstva koja su se često pojavljivala u njihovoj svakodnevnoj igri. Djeca su pokazivala zanimanje za promatranje vozila, imenovanje poznatih vozila, oponašanje zvukova motora i simboličku igru vožnje. Odgojiteljice su prepoznale dječju inicijativu i oblikovale projekt koji se temeljio na učenju kroz igru, neposredno iskustvo, osjetilno istraživanje i svakodnevno promatranje okoline.
	Tijekom šetnji, boravka na otvorenom i promatranja neposredne okolice vrtića djeca su uočavala različita vozila i razgovarala o njihovoj namjeni. Promatrala su automobile, autobuse, kamione, traktore i druga vozila koja su susretala, pri čemu su postupno razvijala sposobnost opažanja, imenovanja i povezivanja vozila s njihovom funkcijom.
	U skladu s razvojnim obilježjima djece rane dobi, poseban naglasak stavljen je na bogaćenje rječnika i poticanje govorno-jezičnog razvoja. Djeca su učila imenovati osnovna vozila, poput automobila, autobusa, kamiona, vlaka, traktora, broda i zrakoplova. Uz podršku odgojiteljica, slikovnica, kartica i modela vozila, postupno su ih upoznavala i jednostavno razvrstavala prema načinu kretanja na kopnena, vodena i zračna vozila.
	Kroz glazbene igre, pjesmice, slikovnice i pokretne aktivnosti djeca su oponašala zvukove sirena, motora, vlaka i drugih vozila, kao i njihove načine kretanja. Takve su aktivnosti pridonijele razvoju artikulacije, slušne pažnje, auditivne percepcije, ritma i sposobnosti izražavanja pokretom.
	U sobi dnevnog boravka oblikovan je „centar prometa“ s modelima vozila, prometnim tepisima, prometnim znakovima, drvenim prugama i drugim primjerenim materijalima. Djeca su kroz manipulaciju vozilima razvijala finu motoriku, koordinaciju oko–ruka, koncentraciju i prostornu orijentaciju. U simboličkoj igri preuzimala su različite uloge, primjerice vozača, putnika, automehaničara ili osobe koja ukrcava teret, pri čemu su razvijala maštu, komunikaciju i prve oblike suradničke igre.
	Kroz konstrukcijske aktivnosti djeca su od drvenih i plastičnih kocaka, kutija i drugog neoblikovanog materijala gradila garaže, ceste, mostove i parkirališta. U tim su aktivnostima razvijala prostornu percepciju, koordinaciju pokreta, ustrajnost, koncentraciju i sposobnost zajedničkog korištenja materijala.
	U dvorani i na vanjskom prostoru organizirane su pokretne igre i jednostavni poligoni u kojima su djeca oponašala kretanje automobila, vlakova i zrakoplova. Kroz promjene smjera, zaustavljanje, ubrzavanje i usporavanje razvijala su ravnotežu, koordinaciju, brzinu reakcije i kontrolu tijela u prostoru.
	Osnove prometnog odgoja usvajane su kroz djeci bliske i razvojno primjerene situacije. Djeca su upoznavala značenje crvenog i zelenog svjetla na semaforu, prepoznavala pješački prijelaz te učila da cestu prelaze uz odraslu osobu i uz njezinu pomoć. Navedeni sadržaji obrađivani su kroz igru, slikovnice, razgovor, prometni poligon i simboličke situacije.
	Djeca su svoja iskustva izražavala kroz likovne i senzorne aktivnosti. Otiskivala su kotače automobila umočenih u boju, bojala velike plakate, oblikovala vozila plastelinom te izrađivala jednostavne modele vozila od dostupnih materijala. Aktivnosti su poticale kreativnost, razvoj fine motorike, koordinaciju oka i ruke te izražavanje vlastitih doživljaja.
	Roditelji su se aktivno uključivali u projekt prikupljanjem i donošenjem modela vozila, slikovnica, prometnih rekvizita i ambalažnog materijala. Njihov doprinos dodatno je obogatio prostorno-materijalno okruženje skupine i omogućio djeci raznovrsnije oblike igre, istraživanja i učenja.
Zaključak i evaluacija projekta
	Projekt „Vozila“ provodio se tijekom pedagoške godine 2025./2026. te je ostvario postavljene ciljeve i zadaće. Uvažavajući razvojne potrebe djece rane dobi, projekt je djeci omogućio učenje kroz igru, osjetilna iskustva, pokret, neposredno promatranje i aktivno istraživanje.
	Tijekom provedbe projekta uočen je napredak u govorno-jezičnom razvoju, osobito u imenovanju vozila, oponašanju zvukova i proširivanju rječnika. Djeca su razvijala finu i grubu motoriku, koordinaciju, prostornu orijentaciju i sposobnost zadržavanja pažnje. Kroz zajedničku igru s vozilima jačala su socijalne vještine, učila dijeliti materijale, čekati na red, surađivati i sudjelovati u jednostavnoj simboličkoj igri.
	Projekt je pridonio i postupnom razumijevanju neposrednog prometnog okruženja te osnaživanju dječje samostalnosti, znatiželje i samopouzdanja.














5. [bookmark: _Toc240612868]NAOBRAZBA I USAVRŠAVANJE ODGOJNO-OBRAZOVNIH DJELATNIKA
	Kontinuirano stručno usavršavanje odgojno-obrazovnih djelatnika jedan je od ključnih čimbenika u razvoju kvalitete odgojno-obrazovnog rada u Dječjem vrtiću Vlakić Martijanec. Tijekom pedagoške godine 2025./2026. djelatnici su sudjelovali u različitim oblicima profesionalnog razvoja s ciljem jačanja stručnih kompetencija, reflektivne prakse i pedagoškog promišljanja.
	Naobrazba i stručno usavršavanje ostvarivani su kroz više razina:
a) Stručne edukacije, webinari i usavršavanja
	Djelatnici su sudjelovali u edukacijama na lokalnoj, županijskoj i nacionalnoj razini, uključujući stručne skupove Agencije za odgoj i obrazovanje, predavanja i radionice stručnih udruga te brojne online seminare i konferencije. Poseban naglasak bio je na usvajanju suvremenih pristupa u radu s djecom rane i predškolske dobi.
b) Prikazi dobre prakse i sudjelovanje na smotrama (GOO)
Izuzetan uspjeh i kvalitetu rada našeg vrtića potvrdile su odgojiteljice Tatjana Vukina i Tanja Gerić predstavljanjem projekta s područja Građanskog odgoja i obrazovanja (GOO):
· Projekt „Igračku posudi i ti sretan budi – dječja knjižnica igračaka”: Odgojiteljice su predstavile projekt na Međužupanijskoj smotri u Prelogu, te su se nakon izvrsnog rezultata plasirale i usputno sudjelovale na Regionalnoj i Državnoj smotri projekata GOO-a, dostojno prezentirajući primjere dobre prakse naše ustanove.
c) Unutarnja stručna usavršavanja i zajedničke edukacije
	Unutar ustanove organizirani su stručni aktivi, radni sastanci, pedagoške radionice, analiza dokumentacije te zajednička refleksija o provedenim aktivnostima.
	Posebno se ističe zajedničko stručno usavršavanje za sve odgojitelje Vrtića, koje je bilo iznimno zanimljivo i praktično primjenjivo u svakodnevnom odgojno-obrazovnom radu:
· Glazbeno-motoričke radionice: Interaktivne edukacije „Body Music i Body Percussion – stvaranje glazbe bez instrumenata” te „Metoda Bati Strauss – glazbene igre uz klasičnu glazbu”.
d) Individualno usavršavanje i suradnja sa stručnim timom
	Odgojitelji su kontinuirano ulagali u osobni profesionalni razvoj proučavanjem stručne literature i priručnika, samostalnim istraživanjem suvremenih tema te međusobnom razmjenom znanja u timu.
	U suradnji s pedagoginjom i zdravstvenom voditeljicom odgojitelji su:
· sudjelovali u tematskim radionicama i konzultacijama,
· analizirali razvojne potrebe djece i planirali zadaće za skupine,
· izrađivali individualizirane pristupe i prilagodbe za djecu s posebnim potrebama i teškoćama u razvoju.
	U skladu s Nacionalnim kurikulom za rani i predškolski odgoj i obrazovanje, odgojitelji i stručni tim Dječjeg vrtića Vlakić Martijanec kontinuirano razvijaju kulturu cjeloživotnog učenja i profesionalne odgovornosti, čime izravno doprinose razvoju suvremene, fleksibilne i reflektirajuće odgojno-obrazovne prakse.







6. [bookmark: _Toc240612869]SURADNJA S RODITELJIMA
	Suradnja s roditeljima u Dječjem vrtiću Vlakić Martijanec tijekom pedagoške godine 2025./2026. bila je intenzivna, raznolika i utemeljena na partnerstvu, sukladno vrijednostima i načelima Nacionalnog kurikula za rani i predškolski odgoj i obrazovanje. Kurikul jasno ističe važnost aktivne i ravnopravne uloge roditelja u procesu ranog i predškolskog odgoja, s ciljem zajedničkog djelovanja u najboljem interesu djeteta.
6.1. [bookmark: _Toc240612870]Oblikovanje odnosa povjerenja i suradnje
	Roditelji su prepoznati kao ravnopravni partneri u odgojno-obrazovnom procesu, a suradnja se temeljila na uzajamnom poštovanju, otvorenosti, redovitoj komunikaciji i zajedničkom promišljanju dobrobiti djeteta. Suradnja se ostvarivala kroz različite oblike:
· svakodnevne neformalne razmjene informacija prilikom dolaska i odlaska djece iz vrtića
· informativne i tematske roditeljske sastanke, uključujući uvodne, evaluacijske i završne sastanke
· individualne razgovore prema potrebi i inicijativi roditelja ili odgojitelja
· ankete i upitnike o zadovoljstvu roditelja radom vrtića, potrebama i prijedlozima za unapređenje
· raznolike informacijske kanale: plakati, oglasne ploče, fotografije, videozapisi, digitalna komunikacija (e-mail, mobilne aplikacije)
[bookmark: _Hlk204084715]	Cilj ovih oblika suradnje bio je omogućiti roditeljima pravovremene i cjelovite informacije o razvoju djeteta, aktivnostima skupine i planiranim događanjima u vrtiću.
6.2. [bookmark: _Toc240612871]Sudjelovanje roditelja u životu vrtića
	Roditelji su se aktivno uključivali u svakodnevni život vrtića, čime se ostvarila konkretna participacija roditelja u odgojno-obrazovnom radu, u duhu zajedničke odgovornosti za razvoj i dobrobit djece. Sudjelovali su u:
· proslavama blagdana i važnih datuma (jesenska svečanost, Božić, maškare, Majčin dan, završna svečanost)
· tematskim radionicama i zajedničkim akcijama (uređenje prostora, eko-aktivnosti, humanitarne akcije)
· gostovanjima u skupinama, gdje su predstavljali svoja zanimanja, hobije i vještine
	Posebno se istaknula suradnja u pripremi djece za javne nastupe, uključujući izradu kostima, dekoracija i organizaciju priredbi, čime su roditelji dodatno doprinijeli stvaranju bogatog i poticajnog vrtićkog okruženja.
6.3. [bookmark: _Toc240612872]Roditelji kao izvori ideja i podrške
	Roditelji su tijekom godine bili važan izvor inicijativa, prijedloga i konkretne podrške u raznim segmentima rada vrtića:
· unapređenje prostora i opremljenosti skupina
· sudjelovanje u nabavi i izradi didaktičkih materijala i igračaka
· organizacija izleta i zajedničkih aktivnosti izvan vrtića
	Njihov doprinos bio je vidljiv u stvaranju pozitivne i podražavajuće zajednice, što je važan temelj za kvalitetan razvoj djece.
	Suradnja s roditeljima tijekom ove pedagoške godine bila je vrlo uspješna i obostrano zadovoljavajuća, a plan za naredno razdoblje uključuje dodatno jačanje partnerskih odnosa, razvoj novih oblika komunikacije i zajedničkog učenja, s naglaskom na uključivanje roditelja u razvoj i evaluaciju kurikula vrtića.



7. [bookmark: _Toc240612873]SURADNJA S DRUŠTVENIM ČIMBENICIMA 
	U skladu s vrijednostima i načelima Nacionalnog kurikula za rani i predškolski odgoj i obrazovanje, Dječji vrtić Vlakić Martijanec kontinuirano njeguje i razvija međusobnu suradnju s različitim društvenim čimbenicima, uz zajednički cilj – unapređivanje kvalitete života i razvoja djece, kao i stručnog i organizacijskog rada ustanove.
	Suradnja se ostvaruje na tri razine:
· u odnosu na djecu – obogaćivanjem njihovog iskustvenog i socijalnog okruženja,
· u odnosu na odgojno-obrazovne djelatnike – kroz stručnu podršku, edukaciju i razmjenu prakse,
· u odnosu na roditelje – kroz uključivanje u zajedničke projekte i aktivnosti lokalne zajednice.
	U pedagoškoj godini 2025./2026. suradnja je bila raznolika, funkcionalna i usmjerena na razvoj, a obuhvaćala je sljedeće oblike:
· Suradnja s osnivačem – Općinom Martijanec
	Suradnja s osnivačem bila je zadovoljavajuća i transparentna, osobito u segmentima:
· funkcioniranja i financiranja vrtića
· investicijskog i tekućeg održavanja objekta
· donošenja i provedbe odluka važnih za zakonodavni i organizacijski rad
· zapošljavanja i kadrovske politike
	Redoviti kontakti i suradnja s općinskim strukturama omogućili su stabilan i poticajan rad vrtića te planiranje daljnjeg razvoja ustanove.
· Suradnja s lokalnom zajednicom
	Vrtić aktivno surađuje s različitim ustanovama i udrugama iz šire lokalne zajednice, što pridonosi obogaćivanju kurikula i socijalizaciji djece:
· Gradska knjižnica i čitaonica „Mladen Kerstner“ Ludbreg – kroz posjete i poticanje čitanja
· Crkva i mjesna zajednica – u obilježavanju blagdana i kulturnih događanja
· Lokalne udruge i pojedinci – kroz tematske radionice, edukacije i uključivanje u projekte
Ovakva suradnja omogućuje djetetu kontakt sa stvarnim životnim kontekstima, čime se proširuje njegovo iskustveno i kulturno okruženje.
· Suradnja s okolnim vrtićima
	Razvijena je međuvrtićka suradnja s DV „Krijesnica“ Mali Bukovec, DV „Suncokret“ Sveti Đurđ i DV „Mura“ Goričan. Kroz razmjenu iskustava i zajedničke aktivnosti omogućeno je:
· profesionalno povezivanje i jačanje kompetencija odgojitelja
· zajedničko promišljanje odgojno-obrazovne prakse
· stvaranje mreže podrške i dijeljenja resursa među ustanovama
· Suradnja s Osnovnom školom Martijanec
	U suradnji s OŠ Martijanec ostvarivao se kontinuitet u prijelazu djece iz vrtića u školu, što je ključno za djetetovu emocionalnu i razvojnu stabilnost. Suradnja je obuhvaćala:
· posjete školi
· suradnju stručnih suradnika i odgojitelja
· zajedničke programe i projekte
	Ova je suradnja pridonijela uspješnijoj tranziciji djece iz predškolskog u školski sustav.
· Suradnja s Ministarstvom znanosti, obrazovanja i mladih te Agencijom za odgoj i obrazovanje
U okviru stručnog i zakonskog djelovanja ostvareno je:
· sudjelovanje odgojitelja i stručnih suradnika na stručnim skupovima, edukacijama i usavršavanjima
· praćenje i implementacija novih smjernica i preporuka, što doprinosi razvoju suvremene i kvalitetne prakse
· Suradnja sa Zavodom za javno zdravstvo Varaždinske županije
	Vrtić ostvaruje redovitu i stručnu suradnju sa ZZJZ, posebno u području:
· očuvanja zdravlja djece i zaposlenika
· održavanja higijensko-zdravstvenih uvjeta
· provedbe dezinfekcije i deratizacije
· edukacije o higijeni, prevenciji bolesti i aktualnim zdravstvenim temama
· Suradnja s Učiteljskim fakultetom Sveučilišta u Zagrebu
Tijekom pedagoške godine 2025./2026. ostvarena je suradnja s Učiteljskim fakultetom Sveučilišta u Zagrebu kroz sudjelovanje u istraživačkom projektu „ODRED – odrednice tjelesne aktivnosti djece predškolske i mlađe školske dobi". Istraživanje je provedeno na uzorku od 31 dijeteta u dobi od 3 do 5 godina, a cilj projekta bio je utvrditi odrednice tjelesne aktivnosti i motoričkih sposobnosti djece predškolske dobi.

U okviru suradnje s Učiteljskim fakultetom, tri studentice obavile su stručnu praksu u Dječjem vrtiću Vlakić Martijanec. Kroz praksu su se upoznale s organizacijom i radom predškolske ustanove, stjecale iskustvo u planiranju i provođenju odgojno-obrazovnih aktivnosti te razvijale kompetencije za rad s djecom rane i predškolske dobi.

Suradnja s Učiteljskim fakultetom omogućila je vrtiću uključenje u znanstveno-istraživački rad, razmjenu suvremenih spoznaja o tjelesnom razvoju i motoričkim kompetencijama djece te mentorstvo studentima u procesu njihova profesionalnog razvoja.
· Suradnju s kazalištima i muzejima
Tijekom pedagoške godine 2025./2026. organizirana su dva izleta s djecom:

Izlet u Varaždin – 6. listopada 2025.
Djeca starije skupine „Mravići" i mješovite skupine „Malci" posjetila su Hrvatsko narodno kazalište u Varaždinu, gdje su pogledala predstavu „Priča o Zorku Bistrozorkom i o Sreći". Izlet je bio prilika za zajedničko kulturno iskustvo, razgovor o doživljenome te jačanje socijalnih veza unutar skupina.

Izlet u Zagreb – 2. lipnja 2026.
Djeca  starije skupine „Mravići" i mješovite skupine „Malci"  posjetila su Tehnički muzej i Kazalište lutaka u Zagrebu. Kroz posjet muzeju djeca su se upoznala s različitim tehničkim izlošcima i povijesnim predmetima, dok je posjet kazalištu pružio priliku za uživanje u lutkarskoj predstavi i razvoj kulturnih potreba.

Izleti su djeci omogućili stjecanje novih iskustava izvan prostora vrtića, proširivanje kulturnih i spoznajnih horizonata te jačanje zajedništva unutar skupina.
	Suradnja s društvenim čimbenicima ove je godine doprinijela višestrukom obogaćivanju vrtićkog života, a u narednoj pedagoškoj godini planiramo dodatno:
· proširiti mrežu suradnji s ustanovama i pojedincima iz zajednice
· poticati zajedničke projekte usmjerene na dobrobit djece
· unaprijediti stručnu i međuinstitucionalnu razmjenu znanja i resursa
	Ovakav pristup omogućuje djetetu ukorijenjenost u zajednici i razvoj u sigurnom, poticajnom i otvorenom socijalnom okruženju.







8. [bookmark: _Toc240612874]UPRAVLJANJE VRTIĆEM
	Upravljanje Dječjim vrtićem Vlakić Martijanec u pedagoškoj godini 2025./2026. odvijalo se u skladu s važećim zakonskim propisima, pravilnicima i načelima dobrog upravljanja, s ciljem osiguravanja kvalitete i stabilnosti odgojno-obrazovnog procesa, u skladu s Nacionalnim kurikulom.
	Vrtićem upravlja Upravno vijeće, koje čini pet članova:
· tri člana iz redova predstavnika osnivača (Sanja Grković, Martina Balenta, Stjepan Golubić),
· jedan predstavnik odgojitelja (Tatjana Vukina),
· jedan predstavnik roditelja (Sonja Borović).
	Tijekom godine Upravno vijeće održalo je 15 sjednica, na kojima su donesene ključne odluke za funkcioniranje i razvoj ustanove:
· prihvaćanje Godišnjeg plana i programa odgojno-obrazovnog rada za 2025./2026.
· usvajanje Financijskog plana prihoda i rashoda za 2026. godinu
· prihvaćanje projekcija Financijskog plana za 2027. i 2028. godinu
· donošenje odluke o visini osnovice za obračun plaća djelatnika
	Upravnim djelovanjem omogućeni su stabilni organizacijski i materijalni uvjeti rada, čime su stvoreni preduvjeti za kontinuirano unaprjeđivanje kvalitete odgojno-obrazovne prakse.
	Ravnateljica vrtića je, u skladu sa svojim ovlastima, rukovodila radom ustanove te koordinirala sve segmente pedagoškog, organizacijskog i stručnog djelovanja. U suradnji s odgojiteljima izrađen je Godišnji plan i program rada, dok su tijekom godine redovito održavani dogovori o:
· planiranju i organizaciji dnevnog života u skupinama,
· oblikovanju razvojno primjerenih poticaja i aktivnosti,
· uređenju i prestrukturiranju prostora u funkciji dječjih potreba,
· razvoju kvalitetne i autentične komunikacije s djecom i roditeljima,
· metodičkom i reflektivnom pristupu u svakodnevnoj praksi,
· nabavi potrebnih sredstava, materijala i opreme za rad.
	Upravno vijeće i Odgojiteljsko vijeće pružali su potporu razvoju suvremenih koncepcija rada s djecom, posebno u smjeru vrtića kao „dječje kuće“ – prostora koji je osmišljen i organiziran po mjeri djeteta, gdje se poštuju njegove razvojne potrebe, autonomija i ritmovi.
	U središtu rada bila je vizija vrtića kao kreativne i inovativne zajednice učenja, što je zahtijevalo visoku razinu:
· međusobne suradnje i timskog djelovanja zaposlenika,
· koordinacije i usklađivanja pedagoških postupaka,
· ravnomjerne podjele odgovornosti i zadataka u skladu s afinitetima i stručnostima pojedinih članova kolektiva.
	Upravljanje vrtićem temeljilo se na principima refleksije, otvorene komunikacije, stručnog promišljanja i profesionalne odgovornosti, s naglaskom na stvaranje poticajnog, humanog i fleksibilnog odgojno-obrazovnog okruženja koje omogućuje cjelovit razvoj svakog djeteta.





9. [bookmark: _Toc240612875]VREDNOVANJE PROGRAMA
	Vrednovanje programa Dječjeg vrtića Vlakić Martijanec provodilo se tijekom cijele pedagoške godine 2025./2026. kao proces sustavnog promišljanja, praćenja i analiziranja odgojno-obrazovne prakse, s ciljem unaprjeđenja kvalitete rada te bolje prilagodbe potrebama djece, roditelja i zajednice.
Vrednovanje se temeljilo na načelima:
· refleksivne i timske prakse
· partnerstva s roditeljima
· pedagoškog dokumentiranja
· [bookmark: _Hlk204084892]razvojno usmjerenog praćenja djeteta
[bookmark: _Toc240612876] 9.1.        Vrednovanje ostvarivanja ciljeva i ishoda
	U pedagoškom planiranju i vrednovanju korišten je procesno-kurikularni pristup, pri čemu su ishodi odgojno-obrazovnog rada oblikovani sukladno interesima djece, njihovim razvojnim mogućnostima i kontekstu skupine. Ciljevi i aktivnosti su redovito evaluirani kroz:
· zajedničke timske refleksije odgojitelja
· bilješke o napretku djece
· pedagošku dokumentaciju
· povratne informacije roditelja
	Većina planiranih ciljeva ostvarena je u cijelosti, a odgojitelji su tijekom godine prilagođavali planirane sadržaje prema stvarnim interesima i potrebama djece, što se pokazalo kao ključan doprinos kvaliteti rada.
[bookmark: _Toc240612877]9.2.         Vrednovanje odgojno-obrazovnog procesa
	Praćenje i vrednovanje provedeno je na više razina:
· kroz dokumentaciju dječjeg učenja (fotografije, citati djece i sl.)
· praćenjem razine uključenosti i zadovoljstva djece
· sudjelovanjem djece u planiranju i donošenju odluka
· refleksijama o prostoru, vremenu i ulozi odgojitelja
	Kao osobito uspješan element odgojno-obrazovnog procesa istaknuta je fleksibilnost organizacije prostora, mogućnost slobodnog izbora aktivnosti, te individualizirani pristupi djeci. Odgojitelji su u rad uključivali sve više istraživačkih, senzomotoričkih i problemskih aktivnosti, koje su poticale dječje kritičko mišljenje i znatiželju.
[bookmark: _Toc240612878]9.3.        Samovrednovanje odgojitelja i stručnog tima
	Odgojitelji su se uključivali u samovrednovanje vlastite prakse kroz:
· individualne i skupne refleksije
· evaluacijske upitnike
· stručne rasprave na aktivima i timovima
· sudjelovanje u planiranju stručnog usavršavanja
	Pedagoški i zdravstveni tim sustavno su pružali podršku u praćenju kvalitete rada, a rezultati vrednovanja korišteni su za usmjeravanje daljnjih razvojnih zadataka vrtića.
[bookmark: _Toc240612879][bookmark: _Hlk204084989]9.4.         Povratne informacije roditelja
	Roditelji su sudjelovali u vrednovanju putem:
· godišnjih anketa o zadovoljstvu programom
· neformalnih razgovora i individualnih konzultacija
· sudjelovanja u aktivnostima i projektima
	Prema prikupljenim podacima, roditelji su visoko ocijenili kvalitetu rada vrtića, osobito u području emocionalne sigurnosti djece, komunikacije s odgojiteljima i organizacije prostora.
	Na temelju provedene evaluacije, identificirani su i izazovi koje je potrebno adresirati u narednoj pedagoškoj godini:
· dodatna podrška djeci s razvojnim teškoćama
· jačanje kompetencija za rad s djecom rane dobi
· nastavak unaprjeđenja pedagoške dokumentacije i refleksivne prakse
	Vrednovanje programa tako služi ne samo za praćenje ostvarenoga, nego i kao pokretač promjena i profesionalnog razvoja cijelog kolektiva, usmjerenog prema stvaranju još kvalitetnijeg, pravednijeg i djetetu usmjerenog vrtića.











10. [bookmark: _Toc240612880]GODIŠNJE IZVJEŠĆE O REALIZACIJI GODIŠNJEG PLANA I PROGRAMA ZDRAVSTVENE VODITELJICE
	Zdravstvena voditeljica u Dječjem vrtiću Vlakić Martijanec tijekom pedagoške godine 2025./2026. provodila je aktivnosti sukladno Godišnjem planu i programu zdravstvene zaštite, higijene i pravilne prehrane djece u dječjem vrtiću, utemeljenom na odredbama Pravilnika o zdravstvenoj zaštiti djece u vrtiću, preporukama HZJZ-a, te načelima Nacionalnog kurikula za rani i predškolski odgoj i obrazovanje.
	Rad zdravstvene voditeljice usmjeren je na očuvanje i unaprjeđenje zdravlja djece, edukaciju djelatnika i roditelja, nadzor nad higijensko-epidemiološkim uvjetima, praćenje prehrane te zdravstveno-higijensko stanje prostora i opreme.
[bookmark: _Toc240612881]10.1. Zdravstveno-higijenski nadzor
	Zdravstvena voditeljica redovito je provodila unutarnji nadzor nad provođenjem higijenskih standarda:
· svakodnevna kontrola čistoće sanitarnih čvorova, soba, kuhinje i hodnika
· praćenje pravilnog pranja i dezinfekcije igračaka, površina i opreme
· kontrola temperature prostora, hrane i poštivanja sanitarnih uvjeta
· nadzor osobne higijene djece i zaposlenika
	U suradnji s kuhinjskim osobljem osigurano je provođenje HACCP sustava, a sve pojave zaraznih bolesti prijavljivane su nadležnom epidemiologu. Redovito su provođene DDD mjere (dezinfekcija, dezinsekcija, deratizacija).
[bookmark: _Toc240612882]10.2. Praćenje zdravlja djece
	Zdravstvena voditeljica pratila je:
· učestalost izostanaka zbog bolesti
· pojavu simptoma i potrebu za mjerama izolacije
· stanje djece s kroničnim zdravstvenim teškoćama
· pravilno vođenje evidencija o pobolu
	Najčešće su se javljale blage respiratorne infekcije, osobito u jasličkoj dobi. Zabilježeni su pojedinačni slučajevi zaraznih bolesti (vodene kozice, konjunktivitis, streptokok), a sve mjere su pravovremeno provedene u suradnji s roditeljima i zdravstvenim ustanovama.
[bookmark: _Toc240612883][bookmark: _Hlk204085131]10.3. Promicanje pravilne prehrane
	Zdravstvena voditeljica je u suradnji s kuhinjom i ravnateljicom sudjelovala u:
· izradi i praćenju tjednih jelovnika
· prilagodbi prehrane djeci s alergijama i posebnom dijetom
· kontroli nutritivne ravnoteže i raznovrsnosti obroka
· edukaciji djece i roditelja o važnosti zdrave prehrane
	Redovito su provođeni nadzori uzimanja obroka u skupinama, s naglaskom na stvaranje pozitivnih prehrambenih navika, samostalnosti djece i pravilnog sjedenja.
[bookmark: _Toc240612884]10.4. Edukacija zaposlenika i roditelja
	Zdravstvena voditeljica je tijekom godine organizirala i/ili sudjelovala u edukacijama na teme:
· higijene prostora, ruku i igračaka
· prevencije širenja zaraznih bolesti
· pravilnog postupanja s hranom
· sigurnog okruženja za djecu
	Također je individualno savjetovala roditelje i odgojitelje u vezi:
· prehrambenih navika
· bolesti i pobola
· mjera zaštite zdravlja
· potreba za dijetom ili prilagodbom aktivnosti
[bookmark: _Toc240612885][bookmark: _Hlk204085196]10.5. Suradnja sa stručnim timom i vanjskim službama
	Zdravstvena voditeljica je redovito surađivala s:
· pedagoginjom i ravnateljicom u planiranju i praćenju aktivnosti
· obiteljima djece s posebnim zdravstvenim potrebama
· nadležnim epidemiološkim službama
· zdravstvenim ustanovama i savjetovalištima
	Sudjelovala je u izradi i reviziji unutarnjih protokola za postupanje u hitnim i kriznim situacijama, poput toplinskih valova i pojačanih pobola.
	Zaključno, rad zdravstvene voditeljice u pedagoškoj godini 2024./2025. bio je usmjeren na prevenciju, edukaciju i stalnu podršku svim dionicima vrtićke zajednice. Kroz interdisciplinarnu suradnju doprinijela je stvaranju sigurnog, zdravog i razvojno poticajnog okruženja za svako dijete.






11. [bookmark: _Toc240612886]GODIŠNJE IZVJEŠĆE O REALIZACIJI PLANA I PROGRAMA RADA STRUČNE SURADNICE-PEDAGOGINJE
	Rad pedagoginje Dječjeg vrtića Vlakić Martijanec u pedagoškoj godini 2025./2026. bio je usmjeren na unaprjeđenje kvalitete odgojno-obrazovnog procesa, podršku odgojiteljima u planiranju i dokumentiranju, individualni rad s djecom i roditeljima te razvoj reflektirajuće prakse sukladno načelima Nacionalnog kurikula za rani i predškolski odgoj i obrazovanje.
	Rad se provodio prema Godišnjem planu i programu rada stručnog suradnika pedagoga, u suradnji s ravnateljicom, zdravstvenom voditeljicom i odgojiteljima.
[bookmark: _Toc240612887]11.1. Praćenje i analiza odgojno-obrazovnog rada
Pedagoginja je tijekom godine redovito:
· analizirala i davala stručne povratne informacije na tjedne i mjesečne planove rada
· sudjelovala u planiranju kurikula skupina i godišnjeg plana rada ustanove
· pratila realizaciju odgojno-obrazovnog procesa kroz posjete skupinama, promatranje aktivnosti i timsku refleksiju
· vodila pedagošku dokumentaciju i izradila stručne analize
Nakon svakog posjeta skupinama organizirani su razgovori s odgojiteljima u svrhu podrške, savjetovanja i zajedničkog promišljanja o mogućnostima unaprjeđenja rada.
[bookmark: _Toc240612888]11.2. Stručno usavršavanje i podrška odgojiteljima
	Pedagoginja je organizirala i/ili provela niz oblika stručnog usavršavanja:
· tematske stručne aktive unutar ustanove
· edukacije o pedagoškom dokumentiranju, inkluzivnom pristupu, samoevaluaciji i razvojnim potrebama djece
· individualne konzultacije i mentoriranje odgojitelja
	Također je sudjelovala u vanjskim edukacijama i stručnim skupovima u organizaciji AZOO-a i drugih institucija te stečena znanja prenosila kolektivu.
[bookmark: _Toc240612889]11.3. Praćenje razvoja djece i individualni rad
	U suradnji s odgojiteljima pedagoginja je:
· sudjelovala u praćenju razvojnog napretka djece
· analizirala razvojne potrebe i poteškoće pojedine djece
· pripremala individualizirane pristupe za djecu s odstupanjima u razvoju
· sudjelovala u izradi i provedbi plana inkluzije
	Po potrebi su obavljani razgovori s roditeljima te pružana podrška u suradnji s vanjskim stručnim službama (logopedi, defektolozi, psiholozi, CZSS).
[bookmark: _Toc240612890]11.4. Suradnja s roditeljima
	Pedagoginja je bila dostupna roditeljima za:
· individualna savjetovanja vezana uz prilagodbu, razvojne izazove, komunikaciju i ponašanje djece
· informativne i tematske roditeljske sastanke
· izradu i distribuciju edukativnih materijala za roditelje (letci, panoi, preporuke)
	Roditelji su iskazivali zadovoljstvo pruženom podrškom te su aktivno sudjelovali u suradničkom planiranju i vrednovanju.
[bookmark: _Toc240612891]11.5. Sudjelovanje u organizaciji i evaluaciji rada ustanove
	Pedagoginja je sudjelovala u:
· izradi i evaluaciji Godišnjeg plana i programa rada
· oblikovanju pedagoških standarda i smjernica
· vođenju samovrednovanja rada ustanove
· pripremi projekata i tematskih programa
	Sudjelovala je i u pripremi dokumentacije za nadzore, javne pozive i planove razvoja, u suradnji s ravnateljicom.
	Pedagoški rad u ovoj pedagoškoj godini doprinio je razvoju kulture promišljanja, timskog učenja i odgovorne pedagoške prakse. Planovi za sljedeću godinu uključuju:
· nastavak jačanja pedagoškog dokumentiranja i evaluacije
· poticanje profesionalnog razvoja odgojitelja
· razvoj interdisciplinarne i inkluzivne suradnje
· unapređenje suradnje s roditeljima i lokalnom zajednicom











12. [bookmark: _Toc240612892]IZVJEŠĆE O REALIZACIJI PLANA I PROGRAMA RADA RAVNATELJICE
	Tijekom pedagoške godine 2025./2026. ravnateljica Dječjeg vrtića Vlakić Martijanec obavljala je svoje zadaće u skladu s odredbama Zakona o predškolskom odgoju i obrazovanju, Statutom Vrtića, Godišnjim planom i programom rada te Nacionalnim kurikulom za rani i predškolski odgoj i obrazovanje.
	Uloga ravnateljice bila je operativno, organizacijsko, stručno i razvojno vođenje ustanove, s ciljem osiguravanja uvjeta za kvalitetan, siguran i poticajan odgojno-obrazovni rad.
[bookmark: _Toc240612893][bookmark: _Hlk204085478]12.1. Organizacija i vođenje rada ustanove
	Ravnateljica je planirala, organizirala i nadzirala:
· rad svih odgojno-obrazovnih skupina i stručnog tima
· rasporede rada djelatnika u skladu s potrebama djece i roditelja
· godišnji i mjesečni raspored poslova i aktivnosti
· pravovremeno i transparentno izvještavanje osnivača, Upravnog vijeća i ostalih tijela
	Tijekom godine redovito su održavani sastanci s odgojiteljima, stručnim timom i tehničkim osobljem, na kojima se raspravljalo o provedbi kurikula, sigurnosti, uvjetima rada i stručnoj podršci.
[bookmark: _Toc240612894]12.2. Stručno-pedagoško vodstvo
	U suradnji s pedagoginjom i zdravstvenom voditeljicom ravnateljica je:
· pratila i vrednovala kvalitetu odgojno-obrazovnog rada
· davala povratne informacije i podršku u planiranju i dokumentiranju
· poticala samovrednovanje, timsku suradnju i profesionalni razvoj djelatnika
· sudjelovala u stručnim edukacijama i usavršavanjima, čime je doprinosila razvoju ustanove
	Također je koordinirala rad stručnog tima u izradi individualiziranih planova za djecu s teškoćama u razvoju i komunikaciji s vanjskim stručnim službama.
[bookmark: _Toc240612895]12.3. Suradnja s roditeljima i zajednicom
	Ravnateljica je bila dostupna roditeljima kroz:
· individualne razgovore i savjetovanja
· organizaciju i moderiranje roditeljskih sastanaka
· informiranje o radu vrtića i planiranim aktivnostima
	Uspostavljena je i održavana aktivna suradnja s osnivačem (Općina Martijanec), osnovnom školom, Centrom za socijalnu skrb, zdravstvenim službama te različitim lokalnim partnerima.
[bookmark: _Toc240612896]12.4. Administrativno i financijsko upravljanje
	Ravnateljica je obavljala poslove vođenja:
· financijskog i materijalnog poslovanja ustanove (u suradnji s računovodstvom)
· izrade i realizacije financijskog plana i godišnjeg obračuna
· javne nabave i narudžbi opreme, materijala i usluga
· pripreme izvješća za Ministarstvo, Upravno vijeće i osnivača
	Posebna pozornost posvećena je pravovremenoj i točnoj provedbi zakonskih obveza, evidencija i administracije.
[bookmark: _Toc240612897][bookmark: _Hlk204085645]12.5. Razvoj ustanove i kvalitete rada
	Tijekom godine ravnateljica je:
· poticala unaprjeđenje pedagoške dokumentacije i refleksivne prakse
· sudjelovala u samovrednovanju i definiranju prioriteta razvoja
· poduzimala mjere za poboljšanje prostorno-materijalnih uvjeta
· inicirala suradnje i sudjelovanja u projektima i stručnim mrežama
	Ravnateljica je djelovala kao voditelj, savjetnik i koordinator svih procesa unutar vrtića, s ciljem izgradnje ustanove koja je sigurna, otvorena i profesionalna zajednica učenja. U narednoj pedagoškoj godini fokus ostaje na:
· jačanju kompetencija odgojitelja
· razvoju inkluzivne prakse
· unapređenju digitalne i komunikacijske infrastrukture
· nastavku otvorene i odgovorne suradnje s roditeljima i zajednicom












[bookmark: _Toc240612898]ZAKLJUČAK 
	Godišnjim izvješćem prikazano je ostvarivanje planiranih zadaća i aktivnosti Dječjeg vrtića Vlakić Martijanec u pedagoškoj godini 2025./2026. Odgojno-obrazovni rad, njega i skrb za djecu, suradnja s roditeljima i društvenim čimbenicima, stručno usavršavanje zaposlenika te upravljanje ustanovom ostvarivali su se u skladu s Godišnjim planom i programom rada, potrebama djece i važećim propisima.
	Posebna vrijednost rada vidljiva je u poticanju dječje aktivne participacije, učenju kroz igru i istraživanje, razvoju kvalitetnog prostorno-materijalnog okruženja, provedbi projekata te uključivanju roditelja i lokalne zajednice.
	Na temelju praćenja i vrednovanja rada utvrđuju se područja za daljnje unapređenje: razvoj suradnje s roditeljima, daljnje obogaćivanje vanjskog prostora, jačanje dokumentiranja i evaluacije odgojno-obrazovnog procesa, stručno usavršavanje zaposlenika te unapređivanje uključivih i razvojno primjerenih oblika rada.
Izradila:
Ravnateljica Dječjeg vrtića Vlakić Martijanec
_____________________________________
Kristina Lončarić, univ. mag. praesc. educ.,

